Presseinvitation til valgmøde 16/5:

**Hvordan forholder politikerne sig til din teknologiske fremtid?**

Kom til valgmøde på DTU i Lyngby torsdag den 16. maj og find ud af det. Her kan du bl.a. møde og debattere med [**Mette Reissmann**](https://www.linkedin.com/in/ACoAAAAhwNMB9BCkMdxWof58IWeJROQ6tPBbkag/) (S), [**Sofie Carsten Nielsen**](https://www.linkedin.com/in/ACoAAAB_w0YBgPbbLVnPks8-0gc3aQYoQU_lpzA/) (RV), [**Rasmus Jarlov (C)**](https://www.linkedin.com/in/rasmusjarlov/?originalSubdomain=dk) og [**Joachim B. Olsen**](https://www.linkedin.com/in/ACoAAB_JPRsBpmMgxqSs9t41VfAvo604WMpTE8o/) (LA). Hjælp os til at få teknologi, forskning og uddannelse højere op på dagsordenen i valgkampen. Det er det, vi skal leve af!

Debatten vil centrere sig omkring, hvordan politikere vil balancere implementering af nye teknologier med menneskets arbejdsopgaver. Debatten har fokus på risikoen for at halte bagud, fordi den teknologiske udvikling ofte overskrider traditionelle resort-grænser og ansvarsområder, og her vil politikerne diskutere beslutningsprocesser og strategier for at undgå dette. Hvordan vil politikerne, hvis de bliver valgt ind i Folketinget, sørge for, at teknologier kommer os til gode, uden at mennesket tilsidesættes?

**Teknologi kan ikke overses**

På valgmødet adresserer vi, hvordan vi sikrer, at beslutninger både kigger på teknologiens potentialer og hensyn til mennesket. Teknologien kan ofte være det bedste valg for mennesket, men frygt holder os ofte fra at bruge teknologi nok. Politikerne forholder sig ikke altid nok til potentialet som frygten, og derfor kan danskerne gå glip af teknologiske løsninger, der rent faktisk hjælper dem. Nye ATV-analyser viser samtidig, at virksomheder, der baserer sin forretning på teknologi og S&E-kompetencer, bidrager til dansk BNP med 299 mia. kroner, og det svarer til 1/6 af dansk BNP. Samtidig står virksomhederne for 66 % af dansk eksport, og 1/5 af alle danskerne på det private arbejdsmarked arbejder i en S&E-virksomhed.

**Brug for teknologisk velfærd**

S&E-virksomhederne bidrager til en teknologisk velfærd, vi ikke kan undvære, idet de generer flere arbejdspladser, omsætter for mere og eksporterer mere end andre virksomhedstyper.

ATV & DTU er gået sammen for at opstille en debat under valgkampen med fokus på den moderne teknologi og menneskets behov. Der har gennem tiden været stillet spørgsmålstegn ved, om al ny teknologi er et gode for alle, og det frygtes derfor om det kan føre til at den nye teknologi ikke indføres, selvom den vil kunne medføre betydelige fordele. Omvendt kan en forhastet indførelse medføre forandringer, hvis konsekvenser vi ikke kan overskue. Dette vil debatten tage op og undersøge hvordan en mulig ny regering vil kunne skabe den rette balance for at få implementeret ny teknologi, uden at mennesket fylder meget lidt, og uden at teknologi ikke giver værdi.

I debatten vil tre panelister udfordre politikerne om dilemmaer relateret til brug af data til løsninger, relevante uddannelser til fremtiden og teknologi som velfærdsskaber.

**Mød dem til debatten:**

* MF Joachim B. Olsen, LA
* MF Mette Reissmann, S
* MF Sofie Carsten Nielsen, RV
* MF Rasmus Jarlov, C (Erhvervsminister)
* Helle Rootzen, professor, DTU, Head of LearnT, Digital vismand i ATV
* DTU-studerende Tor Noema Nørgaard
* Repræsentant fra Siemens A/S

# Yderligere oplysninger Pressen er velkommen til at overvære debatten, og politikerne stiller op til interview med pressen efterfølgende. Er der ønske om interviews, så skriv til Chefkonsulent Bjarke Wiegand på [bw@atv.dk](mailto:bw@atv.dk) eller ring på 31 64 11 05.